Rīgā, 2015.gada 07. maijā

**Latvijas Universitātes Centralizēto iepirkumu komisijas (Komisija)**

**atbilde uz ieinteresētā piegādātāja jautājumu par Latvijas Universitātes iepirkuma “Ceļojumu aģentūras pakalpojumi Latvijas Universitātes vajadzībām” (Iepirkums) nolikuma (Nolikums) prasībām.**

**Jautājums:***[..]* Finanšu piedāvājumā ir nepieciešams uzrādīt vilciena biļetes cenu maršrutam Rīga- Sanktpēterburga- Rīga, izbraukšana 1.jūlijā, atgriešanas- 5.jūlijā. Latvijas Dzelzceļš biļešu cenas piedāvā tikai 45 dienas pirms izbraukšanas datuma, līdz ar to, šobrīd cenas un iepirkuma nolikumā pieprasītajiem datumiem nemaz nav iespējams uzzināt. Kā rīkoties? Vai var ņemt vērā to, kādas cenas ir jūnija mēnesī un vadīties pēc tām? Adekvātas izdrukas par nolikumā minētajiem  datumiem nav iespējams iegūt, jo pakalpojumu sniedzējs cenas ātrāk kā 45 dienas pirms izbraukšanas vienkārši neizsniedz.

**Jautājums:** *[..]* Gatavojot piedāvājumu vilcienu biļetēm Rīga-Sanktpēterburga-Rīga, secinājām, ka nav iespējams uzzināt vilcienu biļetes cenu, ka arī veikt rezervāciju uz pieprasītajiem datumiem (1/07 – 5/07). LDZ biļešu tirgošana sākas 45-31 dienu iepriekš. LDZ kases darbinieks telefoniski apliecināja, ka cenas nav pieejamas sistēmā un tirdzniecības kasēs. Ņemot vērā šo faktu, mūsu piedāvājumā norādīsim cenu 0.00 Eur. Vēlamies Jūs lūgt izslēgt pozīciju Nr. 18 no vērtēšanas procesa.

Komisija sniedz šādu atbildi uz uzdotajiem jautājumu:

**Atbilde:** Pretendentam finanšu piedāvājums jāsagatavo atbilstoši Iepirkuma Nolikumā noteiktajām prasībām. Ja objektīvu iemeslu dēļ nav iespējams sagatavot finanšu piedāvājumu Iepirkuma Nolikuma 4.pielikumā „FINANŠU PIEDĀVĀJUMS” norādītajai 18.pozīcijai atbilstoši Iepirkuma Nolikumā noteiktajām prasībām, tad Pretendents ir tiesīgs savā piedāvājumā iekļaut apliecinājumu (pretendenta apliecinātu izdruku vai citu dokumentu), kas apliecina šo iepriekšnorādīto faktu.